এই দিৱসৰ ইতিহাস পাব্লিক প্ৰাইভেট পাৰ্টনাৰশ্বিপ ফৰ হেণ্ডৱাশ্বিংৰ উদ্যোগত বিশ্ব হস্ত প্ৰক্ষালন দিৱস বিশ্ব জল সপ্তাহৰ মাজতে ২০০৮ চনৰ আগষ্ট মাহত ছুইডেনৰ ষ্টকহলমত পোন প্ৰথমবাৰৰ বাবে পালন কৰি এই দিৱসৰ পাতনি মেলা হয়। কিন্ত ৰাষ্ট্ৰ সংঘৰ সাধাৰণ পৰিষদে প্ৰতিবছৰে ১৫ অক্টোবৰৰ দিনটো বিশ্ব হস্ত প্ৰক্ষালন দিৱস ৰুপে নিৰ্দিষ্ট কৰি দিয়ে। ২০০৮ চনৰ বৰ্ষটো আন্তৰ্জাতিক অনাময় বৰ্ষৰুপে অনুমোদন দিয়া হয়। কিমান সঘনাই আপুনি চাবোনেৰে হাত ধুইছে, সেইটো ডাঙৰ কথা নহয়, কিন্ত কিমান ভালকৈ হাত ধুইছে আৰু হাতত লাগি থকা ৰোগ বীজাণুবোৰ শেষ হোৱাকৈ হাত ধুইছেনে নাই, সেই কথাৰ প্ৰতি লক্ষ্য কৰাটোহে গুৰুত্ব পূৰ্ণ কথা। হাত দুখন কেতয়া চাবোনেৰে পৰিষ্কাৰ কৰি ধুব?